<classify> WASHINGTON, MAREKANI MWANADIPLOMASIA wa Marekani nchini Ukraine, William Taylor, janaametoa ushahidi mbele ya kamati ya ujasusi ya baraza la wawakilishi katika mchakatowa uchunguzi dhidi ya rais wa nchi hiyo Donald Trump. Kesi hiyo imesikilizwa kwa mara ya kwanza jana kwa njia ya televisheni,kwa nia ya kumshitaki Trump bungeni. Taylor alimhusisha moja kwa moja Trump na shinikizo la kampeni dhidiya Ukraine ili kufanya uchunguzi utakaomnufaisha yeye binafsi. Taylor na mwanadiplomasia mwingine George Kent walitoa ushahidi juuya shinikizo lililotolewa na Trump na washirika wake, dhidi ya Ukrainekumchunguza hasimu wake wa Democratic, Joe Biden kuhusu shughuli za kibiasharaza mwanae wa kiume nchini Ukraine. Taylor aliliambia baraza la wawakilishi kwamba, wafanyakazi wenzakewalisikia mazungumzo ya simu mnamo Julai 26 kati ya Trump na Gordon Sondland,ambapo Trump alimuuliza kuhusu uchunguzi huo na kujibiwa kuwa Ukraine wakotayari kuendelea.  <topic>: KIMATAIFA 